pythainlp/thai_wikipedia_clean_20230101 huggingface dataset:
ตามข้อมูลที่ตีพิมพ์ในเอกสารปานามาในเดือนพฤษภาคม พ.ศ. 2559 ซึ่งเผยแพร่โดยสหพันธ์นักหนังสือพิมพ์สืบสวนระหว่างประเทศ (International Consortium of Investigative Journalists, ICIJ) ทั้งจู ลาป เคย์ และเจือง หมี ลาน เป็นผู้รับผลประโยชน์ส่วนบุคคลในบริษัท EurAsia ID Concept Group Limited ที่จดทะเบียนในหมู่เกาะบริติชเวอร์จินซึ่งเป็นดินแดนภาษีต่ำ และเกี่ยวข้องกับบริษัท Multi-Check Limited  ในฮ่องกง
ข้อหาฉ้อโกงในการออกและซื้อขายตราสารหนี้.
เมื่อวันที่ 8 ตุลาคม พ.ศ. 2565 เจือง หมี ลาน ถูกจับในข้อหาฉ้อโกงในการออกและซื้อขายหุ้นกู้ซึ่งมีมูลค่าหลายล้านด่ง ซึ่งเกิดขึ้นกับกลุ่มบริษัทมหาชนอาน ดง  และองค์กรอื่น ๆ ที่เกี่ยวข้องกัน หน่วยงานสอบสวนยังได้ดำเนินคดีและควบคุมตัวจำเลยได้แก่ เจือง ฮเหวะ เวิน  ผู้อำนวยการทั่วไปของบริษัทมหาชน Windsor Real Estate Management Group; งเหวียน เฟือง ห่ง  ผู้ช่วยผู้บริหารกลุ่มบริษัทมหาชนหวั่น ถิ่ญ ฟ้าต; โห่ บื๋ว เฟือง  อดีตประธานกรรมการของบริษัทมหาชนจำกัดหลักทรัพย์เติน เหวียต  และอดีตรองผู้อำนวยการทั่วไปที่รับผิดชอบด้านการเงินของกลุ่มบริษัทมหาชนหวั่น ถิ่ญ ฟ้าต
จู ลาป เคย์ สามีเป็นนักธุรกิจอสังหาริมทรัพย์ในฮ่องกง, จู เสวียต เฟิ้น  บุตรสาวซึ่งเกิดเมื่อปี พ.ศ. 2537 เป็นประธานของบริษัท ZS Hospitality Group กลุ่มธุรกิจร้านอาหารในฮ่องกง
ในช่วงกลางปี พ.ศ. 2557 เจือง หมี ลาน และสมาชิกในครอบครัวอีก 9 คนขอสละสัญชาติเวียดนามพร้อมกัน แต่ต่อมาในเดือนมิถุนายน พ.ศ. 2558 ทั้งหมดได้ถอนคำร้องดังกล่าว
ยูฟ่ายูโรปาคอนเฟอเรนซ์ลีก ฤดูกาล 2022–23 รอบแพ้คัดออก
ยูฟ่ายูโรปาคอนเฟอเรนซ์ลีก ฤดูกาล 2022–23 รอบแพ้คัดออก จะเริ่มต้นในวันที่ 16 กุมภาพันธ์ กับเพลย์ออฟ รอบแพ้คัดออก และจะสิ้นสุดในวันที่ 7 มิถุนายน ค.ศ. 2023 กับ นัดชิงชนะเลิศ ที่ ฟอร์ตูนาอาเรนา ใน ปราก, ประเทศเช็กเกีย, ที่จะตัดสินหาทีมแชมเปียนส์ของ ยูฟ่ายูโรปาคอนเฟอเรนซ์ลีก ฤดูกาล 2022–23.. ทั้งหมด 24 ทีมจะเข้าร่วมในรอบแพ้คัดออก.
การจับสลากสำหรับรอบแพ้คัดออก เพลย์ออฟ ได้จัดขึ้นเมื่อวันที่ 7 พฤศจิกายน ค.ศ. 2022, 14:00 CET.&lt;section end=KRP /&gt;
เซาเจลลา ทีม มอนซา
การประชุมนานาชาติว่าด้วยฮอโลคอสต์และการฆ่าล้างเผ่าพันธุ์
การประชุมนานาชาติว่าด้วยฮอโลคอสต์และการฆ่าล้างเผ่าพันธุ์  เป็นการประชุมใหญ่ครั้งแรกในสาขาของการศึกษาว่าด้วยการฆ่าล้างเผ่าพันธุ์ จัดขึ้นในเทลอาวีฟระหว่างวันที่ 20-24 มิถุนายน ค.ศ. 1982 จัดขึ้นโดยอิสราเอล ชาร์นี, อีลี วีเซิล, ชามาย เดวิดสัน และ สถาบันฮอโลอคสต์และการฆ่าล้างเผ่าพันธุ์ ซึ่งพวกเขาตั้งขึ้นในปี 1979 วัตถุประสงค์ของการประชุมคือเพื่อทำความเข้าใจและป้องกันการฆ่าล้างเผ่าพันธุ์ทั้งปวง ถือเป็นจุดสำคัญที่เปลี่ยนมุมมองต่อการฆ่าล้างเผ่าพันธุ์จากเหตุการณ์ที่เกิดขึ้นโดยไร้เหตุผล ไปเป็นสิ่งหนึ่งที่สามารถศึกษาและทำความเข้าใจได้
รัฐบาลตุรกีมีความพยายามให้การประชุมนี้ถูกยกเลิกเนื่องจากในการประชุมจะมีการพูดถึงการฆ่าล้างเผ่าพันธุ์ชาวอาร์มีเนีย ที่ซึ่งตุรกีปฏิเสธ ตุรกีข่มขู่ว่าจะปิดพรมแดนไม่ให้ชาวยิวจากซีเรียและอิหร่านที่หลีกหนีการข่มเหง ซึ่งจะทำให้ชีวิตของชาวยิวเหล่านี้ตกอยู่ในอันตราย คำข่มขู่เหล่านี้ส่งผลให้กระทรวงการต่างประเทศอิสราเอลพยายามจะยกเลิกการประชุมและชักจูงให้ผู้เข้าร่วมไม่มาร่วมการประชุม องค์การรำลึกฮอโลคอสต์ทางการของอิสราเอล ยาด วาเชม และผู้เข้าร่วมระดับสูงหลายคน รวมถึงวีเซิล ถอนตัวจากการเข้าร่วมการประชุม ผู้จัดการประชุมปฏิเสธที่จะนำเอาประเด็นการฆ่าล้างเผ่าพันธุ์ชาวอาร์มีเนียออกจากโปรแกรมและยังคงเดินหน้าจัดการประชุมต่อไป ทั้งรัฐบาลของตุรกีและอิสราเอลถูกวิจารณ์จากการละเมิดเสรีภาพทางวิชาการ
สถาบันว่าด้วยฮอโลคอสต์และการฆ่าล้างเผ่าพันธุ์ก่อตั้งขึ้นในปี 1979 โดยนักจิตวิทยา อิสราเอล ชาร์นี, จิตแพทย์ ชามาย เดวิดสัน และผู้รอดชีวิตจากฮอโลคอสต์และนักวิชาการสาธารณะ อีลี วีเซิล เพื่อทุ่มเทให้กับการศึกษาเรื่องการฆ่าล้างเผ่าพันธุ์ต่อผู้คนทั้งปวง สถาบันจัดการประชุม ลงวันที่ในเดือนมิถุนายน 1982 ซึ่งจะถือเป็นการประชุมนานาชาจิครั้งใหญ่ว่าด้วยการศึกษาเกี่ยวกับการฆ่าล้างเผ่าพันธุ์
จากการบรรยายกว่าหนึ่งร้อยรายการที่วางแผนไว้ ในจำนวนนี้ หกการบรรยายเป็นเรื่องการฆ่าล้างเผ่าพันธุ์อาร์มีเนีย ซึ่งเป็นการขับไล่และกำจัดชาวอาร์มีเนียออตโตมันล้านคนในสมัยสงครามโลกครั้งที่ 1 นับตั้งแต่การก่อตั้งสาธารณรัฐตุรกี รัฐบาลทุกชุดของตุรกีปฏิเสธว่ามีการก่ออาชญากรรมใด ๆ ต่อความอาร์มีเนีย และมีความพยายามจะชักจูงประเทศอื่นให้ปฏิเสธเช่นกัน สามารถย้อนความพยายามนี้กลับไปได้ถึงทศวรรษ 1920s นักสังคมวิมยา Levon Chorbajian เขียนว่า "modus operandi remains consistent throughout and seeks maximalist positions, offers no compromise though sometimes hints at it, and employs intimidation and threats" to prevent any mention of the Armenian genocide. ในปี 1982 ตุรกีเป็นหนึ่งในไม่กี่ประเทศมุสลิมที่อิสราเอลยังคงความสัมพันธ์ทางการทูตไว้อยู่ อิสราเอลไม่เคยยอมรับว่ามีการฆ่าล้างเผ่าพันธุ์อาร์มีเนียเกิดขึ้นจริง เนื่องมาจากความกังวลเกี่ยวกับความสัมพันธ์กับตุรกี การประชุมนี้เป็นครั้งแรกที่ประเด็นการฆ่าล้างเผ่าพันธุ์ชาวอาร์มีเนียถูกยกขึ้นมาถกเถียงในประเทศอิสราเอล
การประชุมได้รับการสนับสนุนโดยองค์การระลึกถึงฮอโลคอสต์ทางการของอิสราเอล ยาดวาเชม และมีการวางแผนไว้ว่าจะมีพิธีการจุดคบเพลิงที่ยาดวาเชม วีเซิลกล่าวสุนทรพจน์ประเด็นสำคัญของการประชุม ผู้พูดคนอื่น ๆ ในการประชุม เช่น ยิตซาก อารัด ผู้อำนวยการของยาดวาเชม และ กีเดียร เฮาส์เนอร์ ผู้สั่งการลงโทษในการตัดสินคดีไอช์มันน์ นัดวิจัยกว่าครึ่งหนึ่งที่ได้รับคำเชิญมาจากอิสราเอล และที่เหลือมาจากประเทศอื่น ๆ ไม่กี่สัปดาห์ก่อนการประชุมเริ่ม อิสราเอลบุกรุกเลบานอน เป็นผลให้ผู้จัดการประชุมออกแถลงการณ์ต่อต้านการทำสงครามนี้ การประชุมจัดขึ้นที่ฮิลตันเทลอาวีฟ
นักประวัติศาสตร์ A. Dirk Moses ระบุว่าการประชุมนี้เป็น "กิจกรรมความเสี่ยงสูง ที่บังคับให้คำกล่าวอ้างที่เพิ่มสูงขึ้นเกี่ยวกับความสำคัญของสาขาการศึกษาที่พึ่งเกิดขึ้นใหม่นี้ เป็นผลประโยชน์แก่โมเดลทางธุรกิจ" ยกตัวอย่างเช่น "การประชุมนี้เป็น "สิ่งต้องกระทำ" สำหรับมนุษยชาติทั้งปวง และโดยเฉพาะอย่างยิ่งแก่ผู้ที่ซึ่งต้องผ่านความทุกข์ทรมานจากการฆ่าล้างเผ่าพันธุ์มาแล้ว" ผู้จัดการประชุมพยายามที่จะให้มีนักวิชาการระดับสูง Irving Horowitz และ Robert Jay Lifton มาเข้าร่วม เพื่อที่จะหาผู้เข้าประชุม ซึ่งมีค่าใช้จ่าย มากพอที่จะทำให้การประชุมดำเนินไปได้ในทางการเงิน แต่ท้ายที่สุด นักวิชาการทั้งสองปฏิเสธการเข้าร่วมเนื่องจากชาร์นีไม่สามารถการันตีว่าค่าใช้จ่ายการเดินทางและที่พักจะได้รับการจัดสรรให้โดยการประชุม
ความพยายามยกเลิกการประชุม.
นักประวัติศาสตร์ชาวอิสราเอล Yair Auron ระบุว่า รัฐบาลตุรกีน่าจะรับรู้ถึงการประชุมนี้ผ่านบทความบน "The Jerusalem Post" ในวันที่ 20 เมษายน 1982 กลุ่มชาวยิวตุรกีจำนวนหนึ่งเดินทางไปบังอิสราเอลเพื่อกล่าวอ้างว่าหากการประชุมนี้จัดขึ้น ชีวิตของชาวยิวในตุรกีจะตกอยู่ในอันตราย กระทรวงการต่างประเทศตุรกี ได้ส่ง Jak Veissid ประธานคณะกรรมการของชุมชนยิวในตุรกี มายังอิสราเอลเพื่อขอให้การประชุมนี้ถูกยกเลิก ในภายหลัง ชาร์นีได้ออกมากล่าวย้อนถึงว่าเคยถูก Veissid ข่มขู่ซึ่งหน้าในเทลอาวีฟ ผู้บอกเขาว่าพรมแดนตุรกีจะถูกปิดกั้นไม่ให้ชาวยิวจากซีเรียและอิหร่านที่หลีกหนีการเบียดเบียน ไม่ให้เข้าประเทศ หากการประชุมนี้ยังดำเนินต่อไป
กระทรวงการต่างประเทศอิสราเอลโอนอ่อนต่อแรงกดดันจากตุรกีและเห็นด้วยที่จุดให้การประชุมถูกยกเลิก โฆษกกระทรวงรับรู้ถึงแรงกดดันนี้และกล่าวว่าการประชุมนี้ "อยู่นอกเหนือความกังวลซึ่งผลประโยชน์ของชาวยิว" ชาร์นีระบุว่าไม่กี่เดือนก่อนการประชุา เขาและผู้จัดการประชุมคนอื่นเริ่มได้รับคำร้องขอจากกระทรวงการต่างประเทศอิสราเอลให้ยกเลิกการประชุม ผู้จัดการประชุมเสนอที่จะนำเอาเอกสารเกี่ยวกับการฆ่าล้างเผ่าพันธุ์อาร์มีเนียออกจากโปรแกรมทางการ แต่จะยังคงมันไว้มนการประชุมจริง อย่างไรก็ตามข้อเสนอนี้ถูกปฏิเสธโดยทางการอิสราเอล วีเซิลและชาร์นีร่วมกันปฏิเสธที่จะยกเลิกการเชิญผู้พูดจากอาร์มีเนีย เจ้าหน้าที่รัฐของอิสราเอลเสนอให้ยกเลิกทุกส่วนของการประชุมที่ไม่เกี่ยวกับฮอโลคอสต์ ข้อเสนอนี้ก็ถูกปฏิเสธโดยผู้จัดเช่นกัน
Avner Arazi กงสุลประจำอิสตันบูล เขียนในบันทึกภายใน (internal memo) ว่า "เหตุผลหลักสำหรับความพยายามไม่หยุดของเราที่จะยกเลิกการประชุมนี้ เพื่อเป็นการบอกใบ้ว่าเราได้รู้เกี่ยวกับผู้อพยพชาวยิวจากอิหร่านและซีเรียข้ามพรมแดนเข้ามาในตุรกี... Veissid พบว่าทุกข้อถกเถียงที่เขาเตรียมมาต่อต้านการประชุมดูแล้วไม่สำคัญเลยเมื่อเทียบกับปัญหาผู้ลี้ภัย" Azari ยังเสริมว่ารัฐบาลตุรกี ซึ่งในตอนนั้นอยู่ภายใต้รัฐบาลทหารจากการรัฐประหาร ไม่เข้าใจว่าอิสราเอล ในฐานะรัฐประชาธิปไตยเสรีนิยม จะเคารพเสรีภาพในการพูด และสามารถที่จะยกเลิกการประชุมได้เลยถ้ารัฐบาลไม่พอใ รัฐบาลตุรกียังอ้าง่วาผู้เข้าร่วมชาวอาร์มีเนียจะกัดกร่อนความพิเศษของฮอโลคอสต์ แง่มุมนี้ไม่ได้โดดเด่นไปกว่าประเด็นปัญหาการดำรงชีพของชาวยิว ซึ่งเป็นประเด็นสำคุญของกระทรวงการต่างประเทศอิสราเอล ถึงแม้ Azari จะกล่าวว่าการปิดพรมแดนเป็นสิ่งหลีกเลี่ยงไม่ได้ นักวิชาการความสัมพันธ์ระหว่างประเทศ Eldad Ben Aharon สรุปว่า: "It is clear that the lives of Iranian and Syrian Jews were at stake; the Turkish Foreign Ministry did not hesitate to use this sensitive situation to exert pressure on Israel."
International Conference on the Holocaust and Genocide
แอรอน คาร์เตอร์
แอรอน ชาร์ล คาร์เตอร์ (, 7 ธันวาคม ค.ศ. 1987 - 5 พฤศจิกายน ค.ศ. 2022) เป็นแร็ปเปอร์ นักร้อง และนักแสดงชาวอเมริกัน เขามีชื่อเสียงในฐานะนักร้องเพลงป็อปและฮิปฮอปในช่วงปลายคริสทศวรรษ 1990 ทำให้เขากลายเป็นดาราในหมู่ผู้ชมวัยเด็กและวัยรุ่นในช่วงปีแรกของคริสศตวรรษที่ 21 ด้วยสตูดิโออัลบั้ม 4 อัลบั้มของเขา
คาร์เตอร์เริ่มแสดงเมื่ออายุได้เจ็ดขวบและออกอัลบั้มเปิดตัวของตัวเอง ในปี ค.ศ. 1997 เมื่ออายุได้เก้าขวบ โดยขายได้หนึ่งล้านชุดทั่วโลก อัลบั้มที่สองของเขาชื่อ "แอรอนส์ปาร์ตี้ (คัมเกตอิท)" (2000) ขายได้สามล้านอัลบั้มในสหรัฐ และคาร์เตอร์เริ่มเป็นแขกรับเชิญในนิกเคโลดอน และออกทัวร์ร่วมกับวงแบ็กสตรีตบอยส์หลังจากปล่อยอัลบั้มได้ไม่นาน อัลบั้มถัดไปของคาร์เตอร์ชื่อ "โอ้แอรอน" ได้รางวัลแพลตตินั่มอีกด้วย และเขาก็ปล่อยสตูดิโออัลบั้มล่าสุดของเขาในรอบ 15 ปี ชื่อ "อะนาเธอร์เอิร์ธเคว้ก!" ในปี ค.ศ. 2002 ตามมาด้วยคอลเล็กชัน "โมสต์รีเควสฮิต" ในปี ค.ศ. 2003
คาร์เตอร์ปรากฏตัวใน "แดนซิ่งวิธเดอะสตาร์", ละครเพลงบรอดเวย์ "ซูสซิคัล", ละครเพลงนอกบรอดเวย์ "เดอะแฟนทาสติกส์" และทำการแสดงเดี่ยวอีกหลายครั้ง ในปี ค.ศ. 2014 เขาปล่อยซิงเกิลที่ฟีเจอริงกับแร็ปเปอร์ แพท โซโล ชื่อ "โอ้วี" คาร์เตอร์ปล่อยซิงเกิลชื่อ "ฟุลส์โกลด์" เมื่อวันที่ 1 เมษายน ค.ศ. 2016 และอีพีชื่อ "เลิฟ" ในเดือนกุมภาพันธ์ ค.ศ. 2017 สตูดิโอลำดับที่ 5 ของเขาใล้ชื่ออัลบั้มเดียวกัน วางจำหน่ายเมื่อวันที่ 16 กุมภาพันธ์ ค.ศ. 2018
คาร์เตอร์เสียชีวิตในบ้านพักของเขาเองที่เมืองแลงคาสเตอร์ ทางตอนเหนือของเทศมณฑลลอสแอนเจลิส เมื่อวันที่ 5 พฤศจิกายน ค.ศ. 2022
วัดบึงลัฎฐิวัน
วัดบึงลัฎฐิวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าหลวง อำเภอท่าเรือ จังหวัดพระนครศรีอยุธยา เป็นวัดสาขาวัดหนองป่าพง แห่งที่ 20 ที่ตั้งวัดมีเนื้อที่ 13 ไร่ 3 งาน 90 ตารางวา ปัจจุบันมีพระครูโอภาสวุฒิกร (หลวงพ่อโสภณ โอภาโส) เป็นเจ้าอาวาส
วัดบึงลัฎฐิวันตั้งวัดเมื่อ พ.ศ. 2350 ต่อมากลายสภาพเป็นวัดร้าง กระทั่งเมื่อ พ.ศ. 2500 บริษัท ปูนซิเมนต์ไทย จำกัด ได้ดำเนินการจัดซื้อที่ดินบริเวณวัดบึงลัฎฐิวันเพื่อขุดดินนำไปผสมทำปูนซิเมนต์ จึงได้มีการตัดถนนผ่านบริเวณวัดเพื่อความสะดวกในการขนส่ง เมื่อ พ.ศ. 2510 พระทวี ฐานทินฺโน ได้ดำเนินการบูรณะวัดขึ้นอีกครั้งโดยให้นามว่า วัดบึง
ต่อมาหลวงปู่ชาให้นามตามสภาพแวดล้อมของวัดที่มีต้นตาลอยู่มากจึงให้เรียกชื่อต่อท้ายว่า "วัดบึงลัฏฐิวัน" พ.ศ. 2518 กระทรวงศึกษาธิการจึงได้ประกาศขึ้นเป็นวัดที่มีสงฆ์อยู่ ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2526
ภายในวัดมี "พระมหาธาตุเจดีย์ศรีอยุธยา สัมมาสัมโพธิญาณ" มีลักษณะผสมผสานองค์พระธาตุพนม เจดีย์วัดพระมหาธาตุวรมหาวิหาร นครศรีธรรมราช และองค์พระปฐมเจดีย์ จังหวัดนครปฐม ภายในมีพระธาตุและรูปภาพจิตรกรรมฝาผนัง และยังได้ประดิษฐานพระพุทธปรินิพพานขนาดและรายละเอียดเท่าองค์จริงที่อยู่ ณ สาลวโนทยาน กุสินารา
เหตุโจรกรรมร้านทองในจังหวัดลพบุรี พ.ศ. 2563
เหตุโจรกรรมร้านทองในจังหวัดลพบุรี พ.ศ. 2563 เป็นเหตุการณ์โจรกรรมร้านทองออโรร่าภายในห้างสรรพสินค้าโรบินสันไลฟ์สไตล์ลพบุรีภายในจังหวัดลพบุรี เมื่อวันที่ 9 มกราคม พ.ศ. 2563 ในช่วงเวลาประมาณ 20.47 นาฬิกา ได้เกิดเหตุคนร้ายโจรกรรมทองภายในร้านทองออโร่ร่าและใช้ปืนพกกราดยิงใส่คนภายในห้างสรรพสินค้าโรบินสันไลฟ์สไตล์ลพบุรีส่งผลให้มีผู้เสียชีวิต 3 รายและบาดเจ็บ 4 ราย ก่อนขี่รถจักรยานยนต์ยี่ห้อยามาฮ่าหลบหนีไป ต่อมาในวันที่ 22 มกราคม พ.ศ. 2563 เจ้าหน้าที่ตำรวจสามารถจับกุมผู้ก่อเหตุคือประสิทธิชัย เขาแก้ว อายุ 38 ปีซึ่งเป็นผู้อำนวยการของโรงเรียนโรงเรียนวัดโพธิ์ชัยในจังหวัดสิงห์บุรี
ซึ่งศาลชั้นต้นได้พิพาษาประหารชีวิตประสิทธิชัย และศาลอุทธรณ์พิพากษายืนประหารชีวิต
การก่อเหตุ.
ในวันที่ 9 มกราคม พ.ศ. 2563 ได้มีคนร้ายสวมเสื้อยืดแขนยาวสีดำ ใส่กางเกงลายพรางใส่รองเท้าคอมแบ็ตสวมไอ้โม่งและสะพายกระเป๋าเป้สีแดงจอดรถจักรยานยนต์ยี่ห้อยามาฮ่าบริเวณประตูด้านข้างของห้างสรรพสินค้าโรบินสันไลฟ์สไตล์ลพบุรี แล้วเดินเข้าไปในห้างโดยเดินไปที่ร้านทองออโรร่า ระหว่างนั้นคนร้ายได้เห็นพนักงานรักษาความปลอดภัยคนหนึ่งอยู่ที่หน้าร้านทองออโรร่าจึงพยายามใช้ปืนพกติดท่อเก็บเสียงเล็งที่ศีรษะของพนักงานรักษาความปลอดภัยแต่กระสุนพลาดไปโดนหัวไหล่ หลังจากนั้นคนร้ายได้ใช้ปืนพกเปิดฉากยิงใส่คนที่กำลังเลือกซื้อทอง 3 คน แล้วยิงใส่พนักงานร้านทองออโรร่า3คนซึ่งกระสุนถูกพนักงานได้รับบาดเจ็บ2คนส่วนพนักงานอีกคนหลบไปที่ด้านหลังของร้านแล้วคนร้ายได้กระโดดขึ้นไปบนตู้ทองแล้วใช้ปืนพกยิงนางสาวธิดารัตน์ ทวาทิพย์ อายุ 31 ปีพนักงานร้านทองออโรร่าที่ได้รับบาดเจ็บเข้าที่หน้าจนเสียชีวิตแล้วกวาดทองน้ำหนัก 28 บาทซึ่งมีมูลค่ารวม 672,000 บาท หลังจากนั้นคนร้ายได้ยิงเพื่อเปิดทางแต่กระสุนได้กระดอนกับพื้นแล้วเข้าที่ศีรษะ​ของเด็กชายภาณุวิทย์ วงษ์อยู่อายุ 2 ขวบขณะกำลังเดินไปกินเลี้ยงปีใหม่กับพ่อแม่จนได้รับบาดเจ็บสาหัส ระหว่างที่คนร้ายได้พยายามหลบหนีจากที่เกิดเหตุ นายธีรฉัตร นิ่มมา อายุ 33 ปี ซึ่งเป็นหัวหน้าพนักงานรักษาความปลอดภัยภายในห้างได้พยายามปิดประตูแต่ถูกคนร้ายใช้ปืนพกยิงเข้าที่มือทำให้ต้องหนีเข้าไปในร้านเคเอฟซีแต่ถูกคนร้ายยิงซ้ำเข้าที่ใบหน้าจนเสียชีวิตภายในร้าน หลังจากนั้นคนร้ายได้กระแทกประตูอัตโมมัติจนเปิดประตูได้ก่อนจะขี่รถจักรยานยนต์หลบหนีแต่มีพลเมืองดีคนหนึ่งพยายามจะถีบรถของคนร้ายเพื่อประวิงเวลาแต่ถูกคนร้ายยิงสวนหลังจากนั้นคนร้ายได้ขับรถจักรยานยนต์หลบหนีไป
ภายหลังจากเกิดเหตุได้มีพลเมืองดีเข้าช่วยเหลือและปฐมพยาบาลผู้บาดเจ็บ หลังจากนำผู้บาดเจ็บส่งโรงพยาบาล ต่อมาเด็กชายภาณุวิทย์ วงษ์อยู่ อายุ 2 ขวบ ซึ่งเป็นผู้ได้รับบาดเจ็บในเหตุการณ์นี้ได้เสียชีวิตในเวลาต่อมาที่โรงพยาบาลเมืองนารายณ์
ในวันที่ 11 มกราคม พ.ศ. 2563 พลตำรวจเอกจักรทิพย์ ชัยจินดาซึ่งเป็นบัญชาการตำรวจแห่งชาติได้เดินทางมาติดตามคดีและประชุมเจ้าหน้าที่ตำรวจชุดสืบสวนที่สถานีตำรวจท่องเที่ยว 2 ในจังหวัดลพบุรีเพื่อติดตามหาคนร้ายในวันต่อมาวันที่ 12 มกราคม พ.ศ. 2563 ในช่วงเวลา 18.00 น. พลตำรวจเอกสุชาติ ธีระสวัสดิ์ ได้ระบุและตรวจสอบกระสุนปืนที่พบในที่เกิดเหตุจำนวณ13นัดและตั้งข้อสังเกตว่าคนร้ายเชี่ยวชาญอาวุธปืน ในช่วงเวลา 19.00 น.พลตำรวจเอกจักรทิพย์ ชัยจินดาได้ระบุสั้นๆก่อนจะเดินทางกลับว่า"คดีมีความคืบหน้าไปมากตำรวจได้รับภาพกล้องหน้ารถจากประชาชนจำนวนมากซึ่งต้องวิเคราะห์และพิสูจน์เพื่อทำให้เกิดความชัดเจน" ในวันที่ 15 มกราคม พ.ศ. 2563 ในช่วงเช้ามืดเจ้าหน้าที่ตำรวจได้ตรวจค้นเป้าหมาย 10 จุดในจังหวัดลพบุรีและจังหวัดสระบุรีเพื่อหาหลักฐานในการจับกุม ในช่วงเวลา 20.00 น.พลตำรวจเอกจักรทิพย์ ชัยจินดาได้แถลงการภายหลังการประชุมเป็นเวลา1ชั่วโมงครึ่งโดยยืนยันคดีมีความคืบหน้าพอสมควรและการตรวจค้นเมื่อช่วงเช้ามืดทำให้ได้หลักฐานบางส่วนแต่ไม่สามารถเปิดเผยมากและผู้ต้องสงสัยไม่ได้อยู่ในพื้นที่แล้วแต่น่าจะอยู่ในพื้นที่ใกล้เคียงบริเวณชายแดนแล้ว ในวันที่ 20 มกราคม พ.ศ. 2563 เจ้าหน้าที่ของกองพิสูจน์หลักฐานได้นำรองเท้าผ้าใบที่ใกล้เคียงกับรองเท้าของคนร้ายไปเทียบกับผู้ต้องสงสัยที่ถูกควบคุมตัวมาจากจังหวัดหนองคาย แต่ยังไม่ชัดเจนว่าผู้ต้องสงสัยคนดังกล่าวจะเกี่ยวข้องกับการโจรกรรมหรือไม่แต่ก็มีรายงานว่าผู้ต้องสงสัยคนดังกล่าวถูกสอบปากคำจนเกิดความเครียด
การจับกุม.
ก่อนการจับกุมประมาณ 1 สัปดาห์เจ้าหน้าที่ได้รับเบาะแสจากพลเมืองดีว่าประสิทธิชัย เขาแก้วเป็นผู้ต้องสงสัยมากที่สุด ซึ่งเมื่อเจ้าหน้าที่นำตรวจสอบรายชื่อผู้ครอบครองอาวุธปืนยี่ห้อเดียวกับที่คนร้ายใช้ก็พบว่าพ่อของประสิทธิ์ชัยซึ่งเป็นตำรวจนอกราชการ เป็นผู้ครอบครองปืนและได้เชื่อมโยงหลักฐานต่าง ๆ ว่าประสิทธิ์ชัยเป็นคนร้าย พลตำรวจเอกจักรทิพย์ ชัยจินดาได้ให้พนักงานสอบสวนของกองปราบไปรวบรวมหลักฐานเพื่อขอหมายจับจากศาลอาญาโดยไม่ให้ข้อมูลรั่วไหลไปและศาลอาญาได้ออกหมายจับประสิทธิชัยเมื่อวันที่ 21 มกราคม พ.ศ. 2563 หลังศาลออกหมายจับพลตำรวจโทจิรภพ ภูริเดชได้สั่งการให้พลตำรวจโทวิจักขณ์ ตารมย์นำเจ้าหน้าที่ชุดหนุมานกองปราบไปตามแกะรอยประสิทธิ์ชัยจนทราบที่พักของประสิทธิชัยและทราบว่าประสิทธิชัยจะขับรถไปสอนหนังสือที่โรงเรียนวัดโพธิ์ชัยในช่วงเช้าของวันที่ 22 มกราคม เมื่อช่วงเช้าของวันที่ 22 มกราคม พ.ศ. 2563 เจ้าหน้าที่ชุดหนุมานกองปราบพร้อมกับอาวุธครบมือได้เฝ้าสังเกตกาณ์ประสิทธิ์ชัยก่อนจะเห็นประสิทธิ์ชัยขับรถยนต์บีเอ็มดับเบิลยูสีดำ ซีรีส์ 5 เจ้าหน้าที่จึงสะกดรอยตามรถของประสิทธิชัยจนถึงบริเวณทางหลวงแผ่นดินหมายเลข 311 ที่ตำบลท่าวุ้ง อำเภอท่าวุ้ง จังหวัดลพบุรีแล้วแสดงตัวจับกุมซึ่งประสิทธิชัยไม่ได้ขัดขืนและพบกระสุนปืนขนาด 9 มิลลิเมตรในรถยนต์
นายประสิทธิชัย เขาแก้ว (เกิด 26 ธันวาคม พ.ศ. 2524) สำเร็จการศึกษาระดับปริญญาโท เข้ารับราชการเมื่อวันที่ 6 สิงหาคม พ.ศ. 2553 ได้รับบรรจุตำแหน่งครูผู้ช่วยที่โรงเรียนวัดใดใหญ่ในวันที่ 16 ธันวาคม พ.ศ. 2556 และได้รับการย้ายการดำรงตำแหน่งครูที่โรงเรียนเมืองใหม่ (ชลอราษฎร์รังสฤษฐ์) ซึ่งดำรงตำแหน่งเป็นครูวิชาวิทยาศาสตร์ในฐานะครูชำนาญการเมื่อวันที่ 12 ตุลาคม พ.ศ. 2559 เขาได้รับการดำรงตำแหน่งเป็นผู้อำนวยการโรงเรียนวัดโพธิ์ชัยแต่ยังไม่ได้เป็นผู้อำนวยการโรงเรียนอย่างเต็มตัวเนื่องจากกระทรวงศึกษาธิการกำหนดหลักเกณณ์การดำรงตำแหน่งผู้อำนวยการโรงเรียนใหม่ว่า"จะต้องมีผลงานและต้องประเมินผลงานก่อน"ซึ่งประสิทธิชัยมีนิสัยชอบยิงปืน และเขาเคยพาภรรยาไปดูทอง ที่ร้านทองออโร่ร่าภายในห้างสรรพสินค้าโรบินสันไลฟ์สไตล์ลพบุรีเมื่อวันที่ 26 ธันวาคม พ.ศ. 2562 โดยมีธิดารัตน์ ทองทิพย์ เป็นพนักงานขาย
คำสารภาพ.
หลังการจับกุมเขาได้สารภาพว่านำทอง ไปทิ้งแม่น้ำเจ้าพระยาที่สะพานบางระจันในจังหวัดสิงห์บุรี แต่เจ้าหน้าที่ค้นหาก็ไม่พบ ต่อมาในเวลา21.00น.ภรรยาของประสิทธ์ชัยที่ตำรวจได้เชิญมาสอบสวนได้สารภาพว่าทอง ที่ขโมยมาอยู่ที่บ้านพัก หลังการตรวจพบเจ้าหน้าที่ตำรวจก็พบทอง ที่ขโมยมาซ่อนอยู่ในหลังคาโรงรถในบ้านของพ่อแม่ของประสิทธิชัย และประสิทธิชัยได้สารภาพว่าภายหลังก่อเหตุประสิทธิชัยได้มีความเครียด แต่ต่อมา 3 ถึง 4 วันประสิทธิชัยก็ไม่เครียดเนื่องจากจะไปมอบตัวที่สถานีตำรวจท่องเที่ยวลพบุรีภายใน 1–2 วันนี้ เพราะรู้สึกว่าหลบหนีก็ไม่รอดและไม่เชื่อว่าตำรวจจะจับกุมประสิทธิชัยไม่ได้เนื่องจากหลักฐานต่าง ๆ เช่นรถและกล้องวงจรปิด ส่วนสาเหตุที่เลือกเวลา 20.47 น.เป็นเวลาก่อเหตุเพราะเป็นเวลาเลิกงานของประสิทธิชัยและในช่วงเวลาประมาณ 20.00 น.ของวันเกิดเหตุประสิทธิชัยได้บอกกับพ่อตาและแม่ยายว่าจะไปทำธุระ
ในวันที่ 23 มกราคม พ.ศ. 2563 เจ้าหน้าที่ตำรวจได้แถลงข่าวนำของกลางที่ยึดมาจากประสิทธิชัยมาจัดแสดงและเปิดโอกาสให้ผู้สื่อข่าวซักถามประสิทธิชัยซึ่งถูกควบคุมตัวอยู่ที่กองปราบปรามผ่านระบบวิดีโอคอนเฟอร์เรนท์ซึ่งถือว่าเป็นการโฟนอินผู้ต้องหาเป็นครั้งแรกในประวัติศาตร์ไทยประสิทธ์ชัยได้ระบุแรงจูงใจว่าเกิดจากปัญหาส่วนตัวและปัญหาการเงินของประสิทธิชัยและไม่ได้เป็นไปตามบางข่าวหรือสื่อสังคมออนไลน์ที่ว่าประสิทธิชัยต้องการฆ่าตัวตายโดยการวิสามัญฆาตกรรม เมื่อสื่อมวลชนถามเขาว่า ถ้าต้องการทองทำไมถึงต้องยิงคน ประสิทธิ์ชัยได้ตอบว่า "เป็นการยิงเพื่อขู่หรือยิงเพื่อเปิดทาง" โดยประสิทธิชัยยิงที่ตู้กระจก 2 นัด และไม่คิดว่ากระสุนจะไปถูกพนักงานในร้านทองและอ้างว่าตอนอยู่บนตู้กระจกถุงมือติดไกปืนจึงพยายามดึงถุงมือออกทำให้ปืนลั่นใส่พนักงานจนเสียชีวิต ส่วนการยิงเด็กชายภาณุวิทย์ประสิทธิชัยอ้างว่าไม่เห็นภาณุวิทย์และประสิทธิชัยยิงพนักงานรักษาความปลอดภัยเพื่อเปิดทาง ประสิทธิชัยได้บอกว่า"ผมคิดว่ากระสุนแฉลบไปถูกเด็กและผมไม่ตั้งใจยิงภาณุวิทย์และอยากกล่าวเสียใจญาติของผู้เสียชีวิตและทุกคนที่ผมยิง"และเขายังยอมรับอีกว่าการก่อเหตุครั้งนี้ได้วางแผนไว้ล่วงหน้า 2–3 วันและยืนยันว่าก่อเหตุคนเดียวและไม่ได้ปรึกษาใครและย้ำว่า "ผมสำนึกผิด" เมื่อสื่อมวลชนถามเขาว่า หลังก่อเหตุแล้วทำไมถึงใช้ชีวิตอย่างสุขสบายตามข่าว ประสิทธิชัยได้พูดติดขัดเล็กน้อยว่า"เอ่อ.ผมพยายามทำตัวให้ปกติ ไม่คิดจะหลบหนีและไม่คิดอะไรกับการก่อเหตุและเสียใจกับการกระทำทุกครั้งที่เห็นข่าว"ซึ่งการโฟนอินของประสิทธิชัยใช้เวลาทั้งหมด12นาทีเนื่องจากประสิทธิชัยแจ้งพลตำรวจเอกจักรทิพย์ ชัยจินดาซึ่งเป็นผู้บัญชาการตำรวจแห่งชาติว่า "ผมขออนุญาตตอบคำถามเท่านี้" จำนวน 2 ครั้งหลังจากนั้นสัญณาณโทรศัพท์ของฝ่ายประสิทธิชัยดับลง ซึ่งเจ้าหน้าที่ตำรวจได้ยืนยันว่าจะไม่มีนำประสิทธิชัยไปทำแผนประกอบการรับสารภาพและจะยื่นเรื่องต่อศาลอาญารัชดาที่ถนนรัชดาภิเษกเพื่อขออนุมัติในการฝากขังประสิทธิชัยในช่วงเย็นวันนี้ เมื่อเวลา 15.20 น.เจ้าหน้าที่ชุดหนุมานกองปราบได้ควบคุมตัวประสิทธิชัยมายังศาลอาญารัชดาเพื่อนำมาฝากขังเป็นผัดแรก ซึ่งระหว่างการควบคุมตัวประสิทธิชัยได้มีคนตะโกนว่า"ขอให้โดนประหารชีวิต" ต่อมาในเวลา 16.10 น.เจ้าหน้าที่ของกรมราชทัณฑ์ได้ควบคุมตัวประสิทธิชัยไปคุมขังที่เรือนจำพิเศษกรุงเทพ กฤช กระแสร์ทิพย์ซึ่งเป็นผู้บัญชาการเรือนจำพิเศษกรุงเทพมหานครได้เปิดเผยว่าจะให้นักจิตวิทยาประเมินสภาพจิตใจของประสิทธิชัย หากประสิทธิชัยมีความเครียดสูงมากนักจิตวิทยาจะให้กินยาคลายเครียด ส่วนมาตรการป้องกันความปลอดภัย โดยหลังจากนั้นจะนำตัวประสิทธิชัยไปคุมขังภายในแดนที่ 1 โดยให้ผู้ต้องขังพี่เลี้ยงจำนวน 2 คนดูแลประสิทธิชัยอย่างใกล้ชิด
การพิจารณาคดีและคำพิพากษา.
เมื่อวันที่ 27 สิงหาคม พ.ศ. 2563ศาลอาญารัชดาได้อ่านคำพิพากษาศาลชั้นต้นให้ประหารชีวิตประสิทธิชัยและให้ชดใช้ค่าเสียหายแก่ผู้เสียหายจำนวณ 10 คนด้วยเงินตั้งแต่ 9 หมื่นบาทถึง 2.2 ล้านบาทพร้อมกับดอกเบี้ยร้อยละ 5 ต่อปี ซึ่งศาลได้พิเคราะห์ว่าประสิทธิชัยมีความผิดจริงและคำสารภาพของประสิทธิชัยไม่เป็นประโยชน์ต่อการพิจารณาคดีและคำสารภาพของประสิทธิชัยเกิดจากประสิทธิชัยจำนนต่อหลักฐานและประสิทธิชัยไม่ได้มามอบตัว หลังฟังคำพิพาษาประสิทธิชัยนัยน์ตาแดงและได้ก้มกราบพร้อมกับพูดขอโทษผู้เสียหายและพูดกับนักข่าวว่า "รู้สึกเสียใจและพร้อมรับโทษที่ได้รับ" ต่อมาเมื่อวันที่ 20 กรกฎาคม พ.ศ. 2564 ศาลอาญารัชดาได้อ่านคำพิพากษาศาลอุทธรณ์ผ่านการประชุมทางไกลด้วยวีดิทัศน์ให้ประหารชีวิตประสิทธิชัยและให้ชำระดอกเบี้ยอัตราใหม่ร้อยละ 7.5 ต่อปีนับตั้งแต่วันที่ 11 เมษายน พ.ศ. 2564 จนกว่าจะชำระค่าสินไหมทดแทนจนครบ โดยชี้ว่าการอุทธรณ์ขอลดโทษของประสิทธิชัย อีกทั้งประสิทธิชัยยังพยายามบรรเทาผลร้ายโดยการมอบเงินเยียวยาผู้เสียหายแต่ก็ฟังไม่ขึ้นและพฤติการณ์ของประสิทธิชัยเป็นการกระทำที่ทารุณโหดร้ายซึ่งขัดต่อหลักความสงบและไร้มนุษยธรรม
สมศักดิ์ เทพสุทิน รัฐมนตรีว่าการกระทรวงยุติธรรม ได้แถลงถึงเหตุการณ์นี้ว่า "ขอแสดงความเสียใจอย่างสุดซึ้งกับครอบครัวของผู้เสียชีวิตและผู้บาดเจ็บ คนที่เสียชีวิตเป็นคนสำคัญของครอบครัว ในประเทศของเราไม่เคยมีเรื่องโหดเหี้ยมและก้าวร้าวรุนแรงขนาดนี้ โดยปกติที่มีการปล้นฆ่าจะมีการขู่เจ้าทรัพย์ให้หลบหนีและไว้ชีวิตแต่ในเหตุการณ์นี้ไม่ว่าใครที่อยู่ในเส้นทางที่คนร้ายเดินผ่าน เขายิงทุกคนถือเป็นการกระทำที่ทารุณและโหดร้ายยิ่งกว่าสัตว์เดรัจฉานและสนับสนุนประหารชีวิตกับคนร้ายโดยไม่มีการลดโทษและพร้อมมอบเงินเยียวยาแก่ผู้เสียหาย"
สิระ เจนจาคะ สมาชิกสภาผู้แทนราษฎรกรุงเทพมหานครของพรรคพลังประชารัฐและประธานอนุกรรมาธิการศึกษากระบวนการยุติธรรม ได้แสดงความเสียใจกับครอบครัวของผู้เสียหายและขอให้ตำรวจติดตามคนร้ายมาดำเนินคดีให้เร็วที่สุดพร้อมกับเสนอให้การพิจารณาบทลงโทษจำแนกออกมาโดยไม่รวมกับผู้ต้องหาคดีทั่วไปเนื่องจากมีพฤติกรรมโหดเหี้ยมและการควบคุมตัวภายในเรือนจำต้องเฝ้าระวังตัวป็นพิเศษโดยอย่าให้เกิดเหตุเหมือนกรณีของสมคิด พุ่มพวง ที่ก่อเหตุฆาตกรรมต่อเนื่อง 5 ศพใน พ.ศ. 2548 ซึ่งได้รับโทษจำคุกตลอดชีวิตแต่ได้รับการลดโทษและถูกปล่อยตัวออกก่อนจะก่อเหตุฆาตกรรมครั้งใหม่ และมีความคิดเห็นว่า “ผมเห็นว่าคดีปล้นฆ่าที่ลพบุรีได้ทองไป 28 บาท ฆ่าคนไปสามศพและบาดเจ็บสาหัสสี่รายซึ่งผู้ก่อเหตุไร้จิตสำนึกเลวร้ายกว่าคดีคิดหกศพ ถ้าคนเหล่านี้ยังมีชีวิตอยู่จะเป็นภัยต่อสังคมและหากมีการวิสามัญฆาตกรรมผมก็เชื่อว่าสังคมจะไม่ติดใจการทำหน้าที่ของตำรวจ แต่ก็แน่นอนว่าการไล่ล่าจับกุมหรือหากมีเหตุที่ต้องนำไปสู่การวิสามัญฆาตกรรมซึ่งจะต้องเป็นไปตามหลักเกณฑ์และแนวทางปฏิบัติตามที่กฎหมายกำหนดและต้องการให้อธิบดีกรมราชทัณฑ์เร่งรัดการรื้อระบบพักโทษและลดโทษให้แล้วเสร็จโดยเร็ว”
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานได้กำชับให้เลขาธิการสำนักงานประกันสังคมเร่งให้ความช่วยเหลือกับผู้ที่ได้รับบาดเจ็บและผู้เสียชีวิตในเหตุการณ์นี้พร้อมกับกำชับให้สำนักงานประกันสังคมจังหวัดลพบุรีดูแลทายาทของผู้ประกันตนที่เสียชีวิตและได้รับบาดเจ็บให้ได้รับสิทธิประโยชน์อย่างครบถ้วน
มุน ซัง-มิน
มุน ซัง-มิน (, เกิด 14 เมษายน ค.ศ. 2000) เป็นนักแสดงและนายแบบชาวเกาหลีใต้ ภายใต้สังกัดออวซัมเอนท์ มีชื่อเสียงจากการรับบทองค์ชายซ็องนัมในละครโทรทัศน์ดราม่าคอเมดีของทีวีเอ็นเรื่อง "ใต้ร่มราชินี" (2022) เขาเปิดตัวในฐานะนักแสดงในปี ค.ศ. 2019 ในเว็บดราม่าเรื่อง "4 เหตุผลที่ทำไมฉันเกลียดคริสต์มาส"
ปัจจุบันเขากำลังศึกษาที่มหาวิทยาลัยซ็องกยุงกวัน สาขาการแสดงและศิลปะ และได้รับแต่งตั้งให้เป็นทูตประชาสัมพันธ์มหาวิทยาลัย
Moon Sang-min
วัดโพธิ์ทอง (จังหวัดสระบุรี)
วัดโพธิ์ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดน้อย อำเภอบ้านหมอ จังหวัดสระบุรี ที่ดินที่ตั้งมีเนื้อที่ 7 ไร่ 3 งาน 92 ตารางวา
วัดโพธิ์ทองตั้งวัดเมื่อ พ.ศ. 2470 เดิมที่ตั้งวัดเป็นที่ลุ่มมีลำธารเป็นวังน้ำวนบนฝั่งมีต้นโพธิ์เป็นสัญลักษณ์ ชาวบ้านเรียกว่า "วังโพธิ์" และได้เรียกนามวัดว่า วัดวังโพธิ์ ด้วย ผู้สร้างวัดคือ นายเป๋ พงษ์สิงห์ ได้รับพระราชทานวิสุงคามสีมาเมื่อวันที่ 6 กรกฎาคม พ.ศ. 2472
อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 21.50 เมตร สร้างเมื่อ พ.ศ. 2488 เป็นอาคารคอนกรีตเสริมเหล็ก วิหาร กว้าง 9 เมตร ยาว 12 เมตร สร้างเมื่อ พ.ศ. 2548 เป็นอาคารคอนกรีตเสริมเหล็ก ศาลาการเปรียญ กว้าง 22 เมตร ยาว 32 เมตร สร้างเมื่อ พ.ศ. 2522 เป็นอาคารคอนกรีตเสริมเหล็ก หอสวดมนต์ กว้าง 12 เมตร ยาว 24 เมตร สร้างเมื่อ พ.ศ. 2530 เป็นอาคารไม้ กุฏิสงฆ์จำนวน 4 หลัง อาคารคอนกรีตเสริมเหล็ก ศาลาอเนกประสงค์ กว้าง 6 เมตร ยาว 12 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง เป็นอาคารคอนกรีตเสริมเหล็ก ฌาปนสถาน 1 หลัง โรงครัว 2 หลัง หอระฆัง 1 หลัง และเรือนเก็บพัสดุ 1 หลัง
ปูชนียวัตถุที่สำคัญ ได้แก่พระประธานประจำอุโบสถ ปางมารวิชัย ขนาดหนาตักกว้าง 83 ยาว 111 นิ้ว พระประธานประจำศาลาการเปรียญ ปางมารวิชัย 1 องค์
มัลติเวิร์ส (จักรวาลภาพยนตร์มาร์เวล)
มัลติเวิร์ส  เป็นฉากสมมติในจักรวาลภาพยนตร์มาร์เวล (MCU) แฟรนไชส์สื่อ อ้างอิงจากฉากในชื่อเดียวกันจากมาร์เวลคอมิกส์ เป็นการรวบรวมความเป็นจริงที่แตกต่างกันและมิติ พบครั้งแรกในภาพยนตร์เรื่อง "จอมเวทย์มหากาฬ" (2016) และกลับมาอีกครั้งในภาพยนตร์เรื่อง "" (2019) ก่อนที่จะมีบทบาทสำคัญใน, และ ของแฟรนไชส์ซึ่งรวมเรียกว่า "เดอะมัลติเวิร์สซากา"